text: হাতিয়া (নোয়াখালী) প্রতিনিধি ৩:১৬ অপরাহ্ণ, জুন ০১, ২০২০
  নোয়াখালী দ্বীপ উপজেলা হাতিয়ায় করোনায় আক্রান্ত ৬ জনের মধ্যে ৫ জনকে আনুষ্ঠানিক ভাবে সম্পূর্ন মুক্ত ঘোষনা করেছে উপজেলা স্বাস্থ্য কমপ্লেক্স। সোমবার সকালে উপজেলা স্বাস্থ্য কমপ্লেক্স হল রুমে প্রত্যয় পত্র ও ফুল দিয়ে তাদের শুভেচ্ছা জানানো হয়।
  আয়োজিত অনুষ্ঠানে প্রধান অতিথি ছিলেন উপজেলা নির্বাহী কর্মকর্তা মো: রেজাউল করিম, বক্তব্য রাখেন উপজেলা স্বাস্থ্য কর্মকর্তা ডাক্তার নাজিম উদ্দিন, ডাক্তার নিজাম উদ্দিন মিজান, করোনা মুক্ত ডাক্তার ওয়াছি দ্বীন মোহাম্মদ।
  অনুষ্ঠানে সধ্য করোনা মুক্ত হওয়া ডাক্তার ওয়াছি দ্বীন মোহাম্মদ, ডাক্তার বিমান চন্দ্র আর্চায্য স্বাস্থ সহকারী আবুল কাশেম, হাসপাতালের কর্মী মুন্নি আক্তার , মসজিদের ইমাম জামসেদ উদ্দিন সহ ৫ জনকে ফুল দিয়ে বরন করে প্রত্যায়ন পত্র দিয়ে করোনা মুক্ত ঘোষনা করা হয়।
  হাতিয়ায় এ পর্যন্ত ২শত ৭ জনের নমুনা সংগ্রহ করা হয়েছে। এর মধ্যে ফলাফল পাওয়া গেছে ১ শত ৪৩ জনের, যাদেও মধ্যে ৪ জনের পজেটিভ ও অন্য সবার রিপোট নেগেটিভ এসেছে। এছাড়া দুজন হাতিয়া থেকে নোয়াখালী ও ঢাকায় যাওয়ার পর করোনা আক্রান্ত হন।